Редакци (Редакция. Editorial office). Энэ нэр томъёог сэтгүүл зүй, утга зохиолын практикт үндсэн хоёр утгаар хэрэглэдэг. 1. Сонин, сэтгүүлийн дугаар, ном, радио, телевизийн нэвтрүүлгийг бэлтгэн гаргах ажлыг хариуцдаг уран бүтээлчдийн хамт олон мөн. Редакцийн бүтэц, зохион байгуулалт нь тухайн хэвлэл мэдээллийн хэрэгслийн, эсвэл хэвлэлийн газрын бодлого, чиглэл, хэмжээ, ач холбогдлоос шалтгаалдаг. 2. Эртний утга зохиолд эх бичвэрийг зохиогчийн үзэл бодлыг илэрхийлэх, түүний хүсэл сонирхол, зорилгод тохируулан өөрчилж, дахин хянан боловсруулах бүтээлч үйл ажиллагааг нэрлэдэг байжээ. Орчин үеийн утга зохиол, сэтгүүл зүйд бэлэн болсон бүтээлийн анхны үзэл баримтлал, үзэл санааны чиглэл, бүтэц зохиомж, хэлбэрийг зохиогч зориуд өөрчилж, дахин боловсруулах үйл ажиллагааг хэлдэг. Үүнийг гол төлөв бүтээлийн шинэ редакци гэж нэрлэдэг. Ийм өөрчлөн бичих үйл ажиллагааг зохиогч бүтээлээ бичих явцад, эсвэл хэвлэгдэж олны хүртээл болсны дараа ч хийдэг байна. Үүнийг хоёр дахь, гурав дахь редакци гэж нэрлэдэг. Тухайлбал, И.Ф.Шиллерийн “Фиескогийн хуйвалдаан”, И.В.Гётегийн “Фауст”-ын нэг нь нөгөөгөөс мэдэгдэхүйц ялгаатай гурван редакци байдаг. Зохиогчийн бүтээлийн түүврийг хэвлэн гаргах үед өөр редакци гэдгийг онцлон зааж тэмдэглэдэг журам бий.

Нэгэн ярилцалгадаа,Крис Мартин шинээр гарах цомгоо бага зэрэг ""Fanfare"" маягийн төрлөөр илүү олон өнгө орсон хөгжим орно гэж шинэ цомгийнхоо хэв маягийг тодорхойлжээ. Тэр түүнчлэн шинэ цомгийнхоо нэрийг магадгүй М үсгээр эхлэхийг хэлжээ.Дараа нь Крис нэрийг нь тайлбарлахдаа энэ нэрэнд ямар нэгэн утга байхгүй бөгөөд хэрвээ нэрийг олох гэж удаан бодвол хамгийн багадаа 2 жилийн дараа л олох байсан гэж тайлбарлажээ.

Ким Жан-ми (солонгосоор 김장미 - ким-жанг-ми; 1992 оны 9 сарын 25-нд Иньчонь хотод төрсөн) — 25 м спорт гар бууны дасгалаар өмнөх аварга Чэнь Иний урд орж олимпийн аварга (2012) болсон Өмнө Солонгос улсын спортын эмэгтэй гар бууч.

Уул (олон тоо уулс) - эргэн тойрны орчноос дээш өргөгдөн гарсан өндөрлөг газар. Дэлхийн хамгийн өндөр уул бол далайн түвшнээс дээш 8,848 метрт орой нь байх Жомолунгма юм. Нарны аймаг дотор Ангараг гарагийн Олимп уул 21,171 метр өндөр цойлсон нь хамгийн өндөр уул гэгдэнэ. Уул нурууд нь чулуун мандлын хөдөлгөөн, техтоник хавтангуудын шахцалдан мөргөлдсөний үр дүнд үүссэн гэдэг.

Гуравдугаар сарын 20 - Испанийн одон оронч Хосеп Комас и Сола ""Хиспаниа 804"" гэх жижиг гараг илрүүлжээ. Энэ нь Испанийн одон орончдын хувьд шинэ гараг нээн илрүүлсэн анхны тохиол болсон байна.

Дани улсад парламентын сонгууль болсон ч дайны хөлд дарлуулсан ард иргэдийн дийлэнх нь сонгуульдаа оролцож чадаагүй юм. Гэсэн хэдий ч эрх баригч Венстре нам 114 суудлыг авч Данийн парламентад олонх болжээ.

Даян хаан, 1500 оноос монгол улсад дахин төрийн зохион байгуулалт хийж, улсаа зургаан түмэнд хуваасан. Үүний нэг нь Цахар түмэн юм. Тухайн үеийн байдлаар Цахар түмэн гэдгийг бас өөрөөр Цахар улс гэж нэрлэж байсан. Даян хаанаас хойш, Лигдэн хаан хүртлэх их хаад цөм уг түмний нутагт сууж байснаас тэднийг Цахар хаан гэж нэрлэх болсон.